
         Περιφερειακό Τμήμα Χαλκίδας
Χαλκίδα, 7 Οκτωβρίου 2026
ΔΕΛΤΙΟ ΤΥΠΟΥ

Σημαντική προσφορά υλικού από το Τμήμα Απολεσθέντων του Διεθνούς Αερολιμένα Αθηνών ‘’Ελευθέριος Βενιζέλος’’ προς το Περιφερειακό Τμήμα Ε.Ε.Σ. Χαλκίδας – Στήριξη των Γυναικείων Καταστημάτων Κράτησης Ελεώνα Θήβας   
	     [image: image2.jpg]


  [image: image3.jpg]


                               


Μια ιδιαίτερα σημαντική πράξη κοινωνικής προσφοράς και αλληλεγγύης πραγματοποιήθηκε την Τετάρτη, 7 Οκτωβρίου 2026, με την παραλαβή υλικού και ειδών πρώτης ανάγκης από το Περιφερειακό Τμήμα Ελληνικού Ερυθρού Σταυρού Χαλκίδας, τα οποία παραχωρήθηκαν στο Τμήμα μας από το αρμόδιο Τμήμα Απολεσθέντων του Διεθνούς Αερολιμένα Αθηνών ‘’Ελευθέριος Βενιζέλος’’.
Η συγκεκριμένη προσφορά αποκτά ιδιαίτερη αξία, καθώς το υλικό που παραδόθηκε πρόκειται να αξιοποιηθεί από τον Ε.Ε.Σ. Χαλκίδας και να διατεθεί για την κάλυψη αναγκών των Γυναικείων Καταστημάτων Κράτησης Ελεώνα Θήβας, προσφέροντας ουσιαστική υποστήριξη στις γυναίκες κρατούμενες και, παράλληλα, στα παιδιά τους.

Για το Περιφερειακό Τμήμα Ε.Ε.Σ. Χαλκίδας, κάθε δράση που υπηρετεί την ανθρώπινη αξιοπρέπεια, την κοινωνική αλληλεγγύη και την έμπρακτη στήριξη των ευάλωτων κοινωνικών ομάδων αποτελεί ιδιαίτερη τιμή και ευθύνη.

Η προσφορά αυτή δεν αποτελεί απλώς μια παράδοση υλικών. Αποτελεί μια πράξη ανθρωπιάς, η οποία αποκτά ουσιαστικό κοινωνικό αποτύπωμα, καθώς είδη που βρίσκονται στη διάθεση του αρμόδιου Τμήματος Απολεσθέντων και μπορούν να αξιοποιηθούν, μετατρέπονται σε πολύτιμη βοήθεια για ανθρώπους που βρίσκονται σε μια ιδιαίτερα δύσκολη περίοδο της ζωής τους.
Μέσα από τη συγκεκριμένη πρωτοβουλία, ενισχύεται έμπρακτα η προσπάθεια για τη δημιουργία ενός δικτύου κοινωνικής προσφοράς, στο οποίο η συνεργασία φορέων και ανθρώπων με ευαισθησία απέναντι στις ανάγκες της κοινωνίας μπορεί να αποφέρει ουσιαστικά αποτελέσματα.

Ιδιαίτερη σημασία έχει η στήριξη των γυναικών κρατουμένων και των παιδιών τους, καθώς η κοινωνική αλληλεγγύη δε γνωρίζει αποκλεισμούς και δεν κάνει διακρίσεις. Το Περιφερειακό Τμήμα Ε.Ε.Σ. Χαλκίδας, με την πολύχρονη ανθρωπιστική του διαδρομή, βρίσκεται διαχρονικά κοντά σε κάθε άνθρωπο που χρειάζεται βοήθεια, ενθάρρυνση και στήριξη.

Το Τμήμα μας αισθάνεται την ανάγκη να εκφράσει τις θερμές και ειλικρινείς ευχαριστίες του προς τους ανθρώπους που ανταποκρίθηκαν στο αίτημά μας και συνέβαλαν καθοριστικά στην υλοποίηση της συγκεκριμένης προσφοράς:

Τον Ταξίαρχο, κ. Δημήτριο Μήτραινα
Τον Ανθυπαστυνόμο, κ. Βασίλειο Παπαγεωργίου

Τον Αρχιφύλακα, κ. Σπυρίδωνα Ρώττα

Τον Αρχιφύλακα, κ. Νικόλαο Μπαλάνο

Τους ευχαριστούμε θερμά για την άμεση ανταπόκριση, την ευαισθησία, την ουσιαστική συνεργασία και τη στήριξη τους στο αίτημα του Περιφερειακού Τμήματος Ε.Ε.Σ. Χαλκίδας για την παραχώρηση του συγκεκριμένου υλικού και των ειδών πρώτης ανάγκης.

Η συμβολή τους αποτελεί ένα ακόμη φωτεινό παράδειγμα του πώς η συνεργασία, η καλή διάθεση και η κοινωνική ευαισθησία μπορούν να δώσουν ουσιαστικό περιεχόμενο στην έννοια της προσφοράς.

Ο Ε.Ε.Σ. Χαλκίδας θα φροντίσει ώστε η προσφορά αυτή να φτάσει εκεί όπου υπάρχει πραγματική ανάγκη, υπηρετώντας με συνέπεια τον σκοπό για τον οποίο παραχωρήθηκε.
Γιατί, τελικά, η αξία μιας προσφοράς δε μετριέται μόνο σε υλικά και αντικείμενα, αλλά κυρίως στη βοήθεια, την ανακούφιση και την ελπίδα που μπορεί να προσφέρει σε ένα συνάνθρωπό μας.

Με οδηγό τις αρχές του ανθρωπισμού, της αλληλεγγύης, της ανιδιοτελούς προσφοράς και του σεβασμού στην ανθρώπινη αξιοπρέπεια, το Περιφερειακό Τμήμα Ε.Ε.Σ. Χαλκίδας συνεχίζει με συνέπεια το έργο του, ενισχύοντας κάθε προσπάθεια που μπορεί να προσφέρει ουσιαστική βοήθεια στους ανθρώπους και ιδιαίτερα σε όσους βρίσκονται σε συνθήκες αυξημένης ευαλωτότητας. 

